Lista persoanelor care au vizitat arhiva SIPA a fost publicată joi pe site-ul Ministerului Justiției.

Foto: Agerpres

ACTUALIZARE ORA 8:45 Lista a fost dată publicității pe site-ul Ministerului Justiției, care s-a blocat în scurt timp.

Ultima vizită a avut loc în 2013.

22 de persoane au intrat în arhiva SIPSA în perioada 2007-2013, adică după desființarea arhivei. Niciodată nu a intrat o persoană singură în arhivă. Primele vizite din 2007 sunt ale membrilor comisiei înființate de fostul ministru al justiției, Tudor Chiuariu, pentru a se ocupa de această arhivă.

Citește și ”Ce urmărește Dragnea prin desecretizarea arhivei SIPA”

Vizitele au fost reconstiuite pe baza proceselor-verbale care s-au întocmit cu ocazia accesului în arhiva care se află într-o cameră sigilată cu sigiliul ministrului justiției.

Horia Georgescu (fost președinte al ANI), Marius Iosif, Laura Iulia Scântei (în prezent vicepreședinte al Senatului) se numără printre cei care au intrat în arhiva SIPA, conform listei făcute publice joi de Ministerul Justiţiei.

Citiți și: Reacția lui Horia Georgescu la publicarea listei SIPA

Arhiva SIPA a fost desfiinţată în 2006. Nu s-au putut reconstitui datele privind accesul în arhivă al persoanelor în acest an, ci abia din 2007.

Cele 22 procese verbale consemnează data vizitei, Ordinul ministrului justiţiei prin care a fost permis accesul în arhivă, componenţa comisiei, semnătura membrilor comisiei, precum şi menţiunea „după verificarea şi inspectarea stării documentelor în vederea desfăşurării pe viitor a lucrărilor comisiei s-a procedat la sigilarea ferestrelor, resigilarea uşilor celor două camere precum şi a uşii de acces la acestea”, indicându-se şi numărul sigiliului folosit, precizează News.ro.

Arhiva SIPA a fost desființată prin HG nr. 127/26.01.2006.

Textul publicat pe site-ul Ministerului Justiției:

I. După desființarea arhivei, un număr de 22 de „vizite” au fost consemnate în 22 procese verbale întocmite „cu ocazia sigilării/desigilării spațiilor în care a fost depozitată arhiva”.

Cele 22 procese verbale consemnează data vizitei, Ordinul ministrului justiției prin care a fost permis accesul în arhivă, componența comisiei, semnătura membrilor comisiei, precum și mențiunea „După verificarea și inspectarea stării documentelor în vederea desfășurării pe viitor a lucrărilor comisiei s-a procedat la sigilarea ferestrelor, resigilarea ușilor celor două camere precum și a ușii de acces la acestea”, indicându-se și numărul sigiliului folosit.

01.06.2007 - Iosif Marius Bura Vasilica Scântei Laura-Iulia Mânzală Dănuț-Marian Tiliban Nicolae

06.06.2007 - Iosif Marius Bura Vasilica Armean Doina Scântei Laura-Iulia Mânzală Dănuț-Marian Tiliban Nicolae

14.06.2007 Iosif Marius Bura Vasilica Armean Doina Istrati Andreea Mânzală Dănuț-Marian Tiliban Nicolae

20.06.2007 Iosif Marius Bura Vasilica Armean Doina Istrati Andreea Scântei Lura-Iulia Mânzală Dănuț-Marian Tiliban Nicolae

28.06.2007 Iosif Marius Bura Vasilica Scântei Lura-Iulia Mânzală Dănuț-Marian Istrati Andreea Tiliban Nicolae

05.07.2007 Iosif Marius Bura Vasilica Scântei Laura-Iuliana Mânzală Dănuț-Marian Istrati Andreea Tiliban Nicolae

13.07.2007 Iosif Marius Bura Vasilica Armean Doina Istrati Andreea Mânzală Dănuț-Marian Tiliban Nicolae

20.07.2007 Iosif Marius Armean Doina Mânzală Dănuț-Marian Tiliban Nicolae

01.08.2007 Armean Doina Scântei Lura-Iulia Mânzală Dănuț-Marian Tiliban Nicolae

31.08.2007 Iosif Marius Scântei Lura-Iulia Georgescu Horia Tiliban Nicolae

07.09.2007 Bura Vasilica Armean Doina Georgescu Horia Istrati Andreea Tiliban Nicolae

14.09.2007 Bura Vasilica Armean Doina Istrati Andreea Mânzală Dănuț-Marian Tiliban Nicolae

04.10.2007 Ungureanu Tiberiu Popescu Marian-Cornel Iosif Marius Fîntână Eugen-Mihai Tiliban Nicolae Căruntu Constantin

02.11.2007 Iosif Marius Georgescu Horia Istrati Andreea Tiliban Nicolae

05.11.2007 Iosif Marius Georgescu Horia Istrati Andreea Tiliban Nicolae

09.11.2007 Iosif Marius Georgescu Horia Bura Vasilica Armean Doina Istrati Andreea Scântei Lura-Iulia Tiliban Nicolae

28.11.2007 Iosif Marius Georgescu Horia Istrati Andreea Ignuță Valentin

05.12.2007 Iosif Marius Bura Vasilica Georgescu Horia Boboc Monica Istrati Andreea Mânzală Dănuț-Marian Ignuță Valentin Ungur Florian

24.01.2008 Iosif Marius Ungureanu Tiberiu Popescu Marian-Cornel Oană Iuliu-Maximilian Radu Mihaela Postelnicu Ionel Tiliban Nicolae

10.04.2008 Iosif Marius Scântei Iulia Georgescu Horia Răduță Cornel Ungureanu Tiberiu Tiliban Nicolae

22.04.2008 Iosif Marius George David Iulian Spînu Tiliban Nicolae

13.12.2013 Andronache Florian-Teodor Ștef Marius Oltenaș Adrian Tiliban Nicolae

II În condițiile legii se va proceda la desecretizarea Rapoartelor cu nr. 0097/17.04.2008( semnat de către Iosif Marius, Scântei Laura Iuliana și Georgescu Horia), respectiv nr. 0096/ 17.04.2008(semnat de către Iosif Marius, Scântei Laura Iuliana, Georgescu Horia, Boboc Monica și Mânzală Dan), prin care „Comisia a identificat nereguli cu privire la evidența, păstrarea, procesarea, multiplicarea și distrugerea informațiilor secrete de stat, în contradicție cu prevederile HG 585/2002”.

III În aceleași condiții vor fi desecretizate și procesele verbale întocmite de către comisiile din care au făcut parte: Claudiu Octavian Secașiu, Marius Oprea, Cristian Danileț, Doru Dobocan, Florian Ungur, numiți prin Ordinul MJ nr.790 din 20.03.2006 Paul Dumitriu, numit prin Ordinul MJ nr. 185 din 19.01.2007 Iosif Marius, Bura Vasilica Mihaela, Scântei Laura Iuliana, Oltean Sorin, Mânzală Dănuț Marian, numiți prin Ordinul MJ nr. 1348 din 31.05.2007 Georgescu Horia, numit prin Ordin MJ nr.2175 din 27.08.2007 Istrati Andreea, numită prin Ordinul MJ nr. 1489 din 11.03.2007 Scântei Laura Iuliana, numită prin Ordinul MJ nr. 1348 din 31.05.2007 Mocuța Gheorghe, Dorel Fronea, Boboc Monica, George David, Iosif Marius, Doina Armean, Mânzală Dănuț Marian, Spânu Iulian, numiți prin Ordinul MJ nr. 1130 din 15.04.2008 Tănăsescu Gabriel, Ragea Radu Constantin, Ungureanu Tiberiu Firinel, numiți prin Ordinul MJ nr. 1823 din.30.06.2008

IV Din documentele pe care le deținem nu rezultă activitățile desfășurate în 2006.

Ministrul spunea că prin acest demers „publicul va afla dacă unii au intrat singuri, alţii în echipă”. Ministrul preciza că vor fi făcute publice atât numele celor care au intrat în arhiva SIPA, cât şi orele de intrare şi de ieşire şi numărul de vizite, reamintește News.ro.

Ministrul Justiţiei, Tudorel Toader, spunea, la începutul săptămânii, că el nu a intrat nici măcar pe holul arhivei SIPA, însă deţine informaţii referitoare la persoanele care au vizitat arhiva, iar lista va fi prezentată joi.

„Primul pas pe care îl voi face săptămâna aceasta, joi, voi publica lista celor care au vizitat arhiva, celor care au intrat în arhivă, singuri sau în echipă. Am şi momentul, ora la care au intrat, ora la care au ieşit, ca să ştie lumea, dacă vreţi, cine cunoaşte acele adevăruri din arhivă. Eu ştiu cine a intrat. Eu nu am intrat nici pe holul arhivei. Ştiu cine a intrat. Primul pas, repet: nume, prenume şi număr de vizite, şi data, şi ora, şi minutul”, declara ministrul Justiţiei.

El susţinea că în acest fel publicul va afla cine sunt „depozitarii informaţiilor din arhivă”.

„De aici deja o primă concluzie se poate trage. Veţi şti că X cunoaşte ce e în arhivă, veţi şti că unul a intrat de mai multe ori, veţi şti că unii au intrat în echipă, alţii au intrat singuri, veţi cunoaşte aşadar depozitarii informaţiilor din arhivă. Noi, ca minister, vom proceda, repet, după regulament şi după lege”, mai afirma Tudorel Toader.

El mai spunea că în orice domeniu adevărul trebui să iasă la suprafaţă şi că ministerul va face cunoscute „adevărurile din arhiva SIPA” respectând „procedurile şi competenţele de desecretizare”.

„Adevărul, întotdeauna şi în orice domeniu, trebuie să iasă la suprafaţă. Evident, m-am referit la adevărurile din arhiva SIPA, pentru că probabil sunt mai multe, şi arhiva asta SIPA, vedeţi, constituie o preocupare pentru toată lumea, şi în dezbaterea publică, şi jurnalistică, şi în mediul juridic. Respectând procedurile, respectând regulamentul, respectând competenţele de desecretizare a arhivei, vom face cunoscute aceste adevăruri”, a declarat ministrul Justiţiei, Tudorel Toader.

De asemenea, ministrul preciza că dacă vor exista secrete de stat atunci desecretizarea se va face numai la nivel de CSAT.

Tot ministrul Justiţiei califica această arhivă drept „o pată pe obrazul jusiţiei române. Plăcut sau neplăcut, adevărul trebuie să fie scos la suprafaţă”, scria pe Facebook Tudorel Toader.

Preşedintele Klaus Iohannis a declarat, luni, întrebat despre intenţia ministrului Justiţiei de a publica numele celor care au vizitat arhiva SIPA, că i se pare o iniţiativă interesantă, dar că speră ca acesta să şi facă acest demers.

Preşedintele UNJR Dana Gîrbovan a felicitat intenţia ministrului Justiţiei Tudorel Toader de a face publice numele celor care au „vizitat” arhiva SIPA şi l-a rugat pe acesta să spună şi datele la care s-a intrat în arhivă şi numărul de vizite.

La sfârşitul săptămânii trecute, preşedintele UNJR, Dana Gîrbovan şi fostul ministru al Justiţiei Monica Macovei au avut o dispută pe tema arhivei şi a accesului la aceasta, Gîrbovan întrebând-o pe Macovei de unde ştie ce conţinea arhiva şi că existau magistraţi acoperiţi.

Scandalul privind arhiva SIPA a izbucnit după ce Dan Andronic a scris că parte din această arhivă - care ar conţine de la 10.000 de dosare până la 21.000 de documente, inclusiv 3.000 de dosare ale magistraţilor - a fost copiată, iar unele documente au fost sustrase şi chiar distruse.

Serviciul Independent pentru Protecţie şi Anticorupţie a fost înfiinţat în 1991, ca structură în subordinea Direcţiei Generale a Penitenciarelor, şi trebuia să urmărească faptele din penitenciare. În 1997, Valeriu Stoica, atunci ministru al Justiţiei, a trecut SIPA în subordinea MJ, pentru ca structura să se ocupe şi de protecţia magistraţilor.⁠⁠⁠⁠

Citeşte şi: Pe cine vizează desecretizarea arhivei SIPA